2 ทศวรรษ มหกรรมศิลปะการแสดงและดนตรีนานาชาติ
การประชันครั้งแรก ของสองตำนานดนตรีคลาสสิกโลก,ความสุนทรีย์จากการแสดงชั้นยอดกำลังจะกลับมาสร้างความสุขให้ผู้ชมชาวไทยอีกครั้ง ในงาน มหกรรมศิลปะการแสดงและดนตรีนานาชาติ กรุงเทพฯ ครั้งที่ 20 จัดขึ้นระหว่างวันที่ 12 ก.ย.นี้ ถึง 18 ต.ค.2561 ณ ศูนย์วัฒนธรรมแห่งประเทศไทย,เพื่อให้ยิ่งใหญ่สมกับเป็นโอกาสครบรอบ 20 ปี มหกรรมศิลปะการแสดงและดนตรีนานาชาติ งานนี้ได้มีการเชื้อเชิญสองตำนานดนตรีคลาสสิกชื่อก้องโลก คือ คณะอุปรากรแห่งซาน คาร์โล และ วาทยกรมือทอง มาสโตร สุบิน เมห์ทา มาประชันกันบนเวทีเป็นครั้งแรกในทวีปเอเชีย โดยการมาเยือนของคณะอุปรากรชั้นนำเก่าแก่ที่สุดของโลก ซึ่งมีนักแสดงมากกว่า 250 ชีวิต ยังเป็นส่วนหนึ่งในการร่วมฉลองวาระครบ 150 ปี ความสัมพันธ์ทางการทูตระหว่างประเทศอิตาลีและประเทศไทยด้วย,เปิดฉากมหกรรมอย่างกระหึ่ม ในวันที่ 12 และ 14 ก.ย.2561 ด้วยการแสดงอุปรากรเต็มรูปแบบ ชุด คาร์เมน เป็นโอเปร่าสามองก์ ที่สร้างชื่อให้ คณะอุปรากรซานคาร์โล มาหลายทศวรรษ ยิ่งเพิ่มอรรถรสเต็มอิ่ม เมื่อวาทยกรชื่อก้องโลก มาสโตร สุบิน เมห์ทา รับอาสาควบคุมและกำกับดนตรีประกอบ ภายใต้การบรรเลงของวงดุริยางค์ซิมโฟนี ซาน คาร์โล ออร์เคสตรา ส่วนวันที่ 13 และ 15 ก.ย.2561 ยกเวทีให้วงซาน คาร์โล ซิมโฟนี ออร์เคสตรา เปิดการแสดงซิมโฟนีคอนเสิร์ตแบบเต็มตาเต็มอารมณ์ โดยมี มาสโตร สุบิน เมห์ทา นำทัพสร้างความสุนทรีย์,สำหรับคณะอุปรากรซาน คาร์โล มีต้นกำเนิดจากเมืองเนเปิลส์ ศูนย์กลางอุปรากรและวัฒนธรรมอันเลื่องชื่อที่สุดของอิตาลี โดยได้รับการขนานนามว่าเป็นหนึ่งในคณะแสดงฝีมือดีเก่าแก่ที่สุดของโลก เริ่มก่อตั้งในปี 1737 ก่อนหน้าโรงอุปรากร La Scala แห่งเมืองมิลาน และ La Fenice แห่งเมืองเวนิส ด้วยการสนับสนุนของพระเจ้าชาร์ลส์ที่สามแห่งเนเปิลส์ โรงอุปรากรแห่งนี้มิเพียงจะมีความสำคัญต่อการพัฒนาอุปรากรและดนตรีคลาสสิกของอิตาลี,แต่ยังมีบทบาทอย่างยิ่งต่อทวีปยุโรป โดยเป็นจุดกำเนิดของอุปรากรสมัยใหม่ ซึ่งมีรากฐานมาจาก Neapolitan Tradition ต้นกำเนิดประวัติศาสตร์ดนตรีตะวันตกอันเกี่ยวเนื่องกับอุปรากรในศตวรรษที่ 18 มีศูนย์กลางอยู่ในเมืองเนเปิลส์,คีตกวีชั้นแนวหน้าของโลก ไล่ตั้งแต่ Johann Adolph Hasse, Joseph Haydn, Johann Christian Bach, Christoph Willibald Gluck, Vincenzo Bellini, Saverio Mercadante, ไปจนถึง Gaetano Donizetti (ผู้ประพันธ์อุปรากรไว้มากถึง 16 ชุด สำหรับจัดแสดงในโรงอุปรากรแห่งซาน คาร์โล) ต่างก็มุ่งมั่นสร้างสรรค์การแสดงชั้นยอดที่สุดเพื่อซาน คาร์โล โดยศิลปินยุคนั้นเชื่อกันว่า หากนักแสดงรายใดได้ผ่านเวทียิ่งใหญ่ของซาน คาร์โล ก็รับรองได้ว่าเป็นหนึ่งในตองอู ที่อัดแน่นไปด้วยคุณภาพคับแก้ว และการันตีถึงความสำเร็จในอนาคต ทั้งนี้ ในยุคปัจจุบันคณะอุปรากรแห่งซาน คาร์โล ยังเป็นทูตทางวัฒนธรรม ทำหน้าที่ส่งผ่านศิลปะการแสดงดั้งเดิมอันหาชมได้ยากยิ่งของอิตาลีไปสู่สายตาชาวโลก,แฟนพันธุ์แท้มหกรรมศิลปะการแสดงและดนตรีนานาชาติ จองบัตรได้แล้วล่วงหน้าที่ไทยทิคเก็ตเมเจอร์ทุกสาขา หรือคลิกดูรายละเอียดที่ ,www.bangkokfestivals.com
ความสุนทรีย์จากการแสดงชั้นยอดกำลังจะกลับมาสร้างความสุขให้ผู้ชมชาวไทยอีกครั้ง ในงาน มหกรรมศิลปะการแสดงและดนตรีนานาชาติ กรุงเทพฯ ครั้งที่ 20 จัดขึ้นระหว่างวันที่ 12 ก.ย.นี้ ถึง 18 ต.ค.2561
มหกรรมศิลปะการแสดงและดนตรีนานาชาติ กรุงเทพฯ ครั้งที่ 20,ดนตรีคลาสสิก,คณะอุปรากรแห่งซาน คาร์โล,โอเปร่าสามองก์,คีตกวี